KINNITATUD

Tallinna Tammetõru Lasteaia hoolekogu

Protokoll nr 4 22.05.2019 otsus nr1

**Tallinna Tammetõru Lasteaed**

**Kodukord**

**1. Üldsätted**

1.1. Kodukord lähtub koolieelse lasteasutuse seadusest ja teistest õigusaktidest.

1.2. Kodukord on avalikustatud lasteaia veebilehel ja on lasteaias paberkandjal tutvumiseks kättesaadav.

1.3. Lasteasutuse kodukorra koostab direktor ja selle kinnitab hoolekogu.

1.4 Kodukord on lastele, lapsevanematele ja eestkostjatele (edaspidi vanem) ning lasteasutuse töötajatele täitmiseks kohustuslik.

1.5 Lasteaia kodukorda muudetakse seoses lasteaia tegevust reguleeritavate õigusaktide muudatustega, lasteaia hoolekogu, pedagoogide nõukogu või juhtkonna ettepanekutega ning lasteaia sisehindamise käigus ilmnenud parendusvaldkondadega.

**2. Lapse saabumine ja lahkumine, lapse puudumine**

2.1. Lapsevanematel on õigus tuua last lasteasutusse ja viia sealt ära vanematele sobival ajal järgides lasteaia päevakava. Soovitavalt peab laps olema rühmas hommikul kell 9.00 enne organiseeritud tegevuste algust ning järele tuleks lapsele tulla 15 minutit enne rühma/valverühma sulgemist

2.2. Eriolukordades, kui lapsevanem ei jõua lapsele järele õigeaegselt, soovitame sellest teavitada rühma töötajat telefoni teel.

2.2. Lasteaeda tulles annab vanem isiklikult lapse rühma personalile üle ning järele tulles võtab lapse vastu rühma töötajalt (erandkorras haiguste jms perioodil rühma töötajat asendavalt isikult). Lasteaia vastutus lapse elu ja tervise eest algab lapse üleandmise hetkest.

2.3. Lapse lasteaeda toomisel soovitame lapsevanemal varuda piisavalt aega, et saata laps rühma ning vestelda lapse kodustest juhtumistest, mis võivad mõjutada lapse päeva (halb uni, terviseprobleemid jne) ja aitab paremini mõista last.

2.4. Rühma töötajal on õigus laps üle anda ka vanemate poolt eelnevalt tutvustatud ja volitatud esindajatele.

2.5. Rühma õpetaja ei anna last üle lapsevanemale või tema poolt volitatud täiskasvanud inimesele, kes on silmnähtavalt alkoholi-või narkojoobes.

2.6. Kui lapsele ei ole järgi tuldud lasteasutuse lahtioleku ajal, siis kontakteerub rühma töötaja võimalusel telefoni teel lapse vanematega või vanema määratud kontaktisikuga ning teavitab olukorrast direktorit. Kui vanemaga ühenduse võtmine ebaõnnestub või vanem ei tule lapsele järele, teavitab rühma töötaja politseid lasteaeda jäetud lapsest ja järgnevalt toimitakse politsei korralduste järgi.

2.7. Vanem teavitab rühma õpetajat, kui laps haigestub või mingil muul põhjusel ei tule või tuleb hiljem lasteaeda. Tammetõru lasteaias on soovituslik teatamise aeg hiljemalt kell 9.00.

**3. Lapse tervise, heaolu ja arengu toetamine**

3.1. Lapsevanem informeerib lasteaia direktorit kirjalikult lapse terviseseisundist tulenevatest eritingimustest, mille alusel personal kohandab võimaluse korral päevakava, kasvukeskkonda ning õppe- ja kasvatustegevuse korraldust.

3.2. Lasteasutusse ei lubata last, kui lapse terviseseisund võib kahjustada lapse enda või teiste tervist. Rühma õpetajal on õigus mitte vastu võtta last, kellel on silmnähtavad haiguse tunnused ( palavik, lööve, äge köha või nohu, silmapõletik jne.) või ilmnevad parasiidid.

3.3 Rühma töötaja jälgib lapse terviseseisundit lasteasutusse vastuvõtul ja seal viibimise ajal ning teavitab lapse tervise-või käitumisprobleemidest (-häiretest) lapsevanemat ja vajadusel direktorit.

3.4. Lasteaias ei anta lapsele ravimeid. Kui arst on kroonilise terviseriprobleemi (-rikke) korral määranud lapsele ravimite manustamise, võib erandjuhul (nt suhkruhaigele lapsele) lasteasutuses anda ravimeid arsti määratud annuses üksnes vanema vastutusel ja kokkuleppel direktori määratud lasteasutuse pedagoogiga.

3.5. Lapse nakkushaigusesse haigestumisel on vajalik teavitada õpetajat esimesel võimalusel. Nakkushaiguste esinemise perioodil teavitatakse sellest vanemaid ning lasteaias rakendatakse Terviseameti juhiseid.

3.6 Lapse lasetasutuses haigestumise või vigastuse korral kutsub lasteasutuse töötaja vajadusel kiirabi ja võtab ühenduse lapse vanemaga, teavitab lastasutuse juhtkonda. Vanema või kiirabi tulekuni võimaldatakse lapsel vajaduse korral lamada järelvalve all. Vajadusel antakse haigestunud või vigastatud lapsele kiirabi kohale jõudmiseni esmast abi.

3.7. Lapsed viibivad ja lastega viiakse tegevusi läbi soodsate ilmastikutingimuste korral õues võimalikult palju. Õues viibimise aeg sõltub ilmastikuoludest (tuulekülm, paduvihm jms). Tugeva tuulepuhangu ajal on keelatud viibida Tammetõru lasteaia pargialal.

3.8. Lapsel on soovitav kanda libisemiskindla tallaga ja kindlalt jalas püsivad jalanõud, et vähendada komistus- ja kukkumisohtu.

3.9. Lapse riietel ei tohi olla ohtlikke pikki nööre, salle jt ohtlikke detaile.

3.11. Lapsel on kapis vahetusriided juhuks, kui riided saavad märjaks või määrduvad.

3.12. Lapsel on õueriided, peakate ja jalanõud lähtuvalt ilmastikust. Õues mängimiseks soovitame lapsele kaasa anda riided, mille määrdumise korral ei tule probleeme.

3.13. Laps tuleb lasteaeda puhtana (keha, juuksed, küüned), puhaste ja tervete riietega. Lapsel on kaasas isiklikud hügieenivahendid, sh kamm, taskurätt/ühekordsed taskurätikud.

3.14. Liikumistegevuse ja liikumistreeningute on soovitav lastele kaasa panna vastav riietus ja jalatsid lähtuvalt sellest, kas tegevus toimub õues või sisetingimustes.

3.15. Kui sõimerühma laps kasutab mähkmeid, soovitame panna neid piisavas koguses lapse kappi.

3.16. Et ära hoida riiete ja jalanõude vahetusse minemist, soovitame need markeerida.

3.17. Pidulike ürituste korral kannab laps pidulikku riietust.

3.18. Lasteaias toimuvad lastele teatrietendused, õppekäigud ja ekskursioonid. Soovitame nendes osaleda ja vajadusel teha koostööd rühma töötajatega .

3.19 Lasteaias tegutsevad laste arengu toetamiseks lepingu alusel huviringid. Huviringide tegevus ei tohi häirida lasteaia põhitegevust. Lasteaed levitab huviringide tegutsemise reklaami, kuid huviringide juhendajad suhtlevad otse lastevanematega (makseküsimused jms).

**4. Turvalisuse tagamine**

4.1. Lasteaia töötajad loovad lasteaias füüsilise ja psühhosotsiaalse keskkonna, mis on ohutu, turvaline ja pakub lastele erinevaid mängu-, õpi- ja loovtegevuse ning kehalise aktiivsuse edendamise võimalusi. Lasteaia töötajad tegutsevad alati lapse parimaid huvisid arvestades.

4.2 Lastele on seatud hoonest või territooriumilt omavolilise väljaliikumise piirangud. Laps võib hoonest või territooriumilt lahkuda koos lasteasutuse töötajaga lasteasutuse direktori/juhtkonna loal, esitades õppekäigu/väljasõidu registreerimise lehe või lahkuda koos vanemaga või vanema poolt eelnevalt nimetatud isikuga.

4.3. Laste õppekäigul saatja võtab õppekäigule kaasa laetud telefoni, loodusesse matkale esmased esmaabi vahendid . Matkale minnes on igal lapsel kaasas oma seljakott veepudeli ja vajadusel väikese einega.

4.4. Õppekäigu ajal tänaval liigeldes on lapsed ja rühma töötajad helkurvestides ja lapsi saadab piisav arv täiskasvanuid.

4.5. Lapsevanemad, lasteaia töötajad ja lapsed sulgevad enda järel väravad, et tagada laste turvalisus. Lasteaia töötajad on kohustatud sulgema ka autovärava, kui see on jäänud avatuks.

4.6. Lasteaia õueala on motoriseeritud liiklusvahenditele suletud, v. a lasteaeda teenindavale transpordivahenditele, kellel on vastav luba.

4.7. Lasteaia mängualale ei sõida lapsed, lapsevanemad ega töötajad jalgratastel, vaid lükkavad ratast käekõrval.

4. 8. Lasteaia territooriumil on keelatud suitsetamine, narkootiliste ainete ja alkoholi tarbimine.

4.9. Lasteaeda ei tooda lapsele ohtlikke ja vägivaldseid mänge õhutavaid mänguasju.

4.10. Lapsel on lubatud lasteaeda kaasa tuua oma mänguasju vastavalt rühmas kokkulepitud reeglitele. Rühma töötaja ei vastuta kodust kaasa toodud mänguasja kadumise või purunemise eest. Jalgratta või tõukeratta võib lasteaeda tuua vastavalt rühmas ja lasteasutuses kehtestatud korrale, kui lapsel on seejuures kaasas kiiver. Tallinna Tammetõru Lasteaias ei ole jalgrattasõiduala ja lapsed lasteaia territooriumil rattaga ei sõida.

4.11. Lasteasutuse töötajate ja vanemate eesmärk on vaimset ja füüsilist turvalisust ohustavaid olukordi ennetada. Lapsed, vanemad ja lasteasutuse töötajad reageerivad viivitamatult vaimset ja füüsilist turvalisust ohustavale olukorrale, võimalusel see lahendatakse või sellest teavitatakse rühma töötajat ja/või lasteasutuse direktorit.

4.12. Laste ja lasteasutuse töötajate vaimset ja füüsilist turvalisust ohustavate olukordade lahendamine ja meetmete rakendamine toimub lasteasutuse juhtkonna poolt vastavalt hädaolukorra lahendamise plaanile. Lasteaias suheldakse lugupidavalt, rahulikult ja viisakalt (karjumine, ebatsensuursete väljendite kasutamine, ähvardamine, agressiivsed liigutused on lubamatud)

4.13. Lasteaias on kiusamine ennetamise võtmeisikuks õpetaja, kes on iseenda, laste, vanemate ja kolleegide omavaheliste sõbralike ja toetavate suhete looja. Probleemidest ja murettekitavateks juhtumitest teavitab vanem, kõigepealt rühma õpetajat. Juhul, kui ühiselt lahendust ei leita, pöördutakse lasteaia direktori poole.

4.14 Lastega õuesoleku ajal viibivad lasterühmaga koos turvalisuse tagamiseks piisav arv töötajaid. Kui laste õuesoleku ajal on ühel rühma töötajal põhjendatud vajadus minna mõne lapsega eemale, tagab teine rühma/lasteasutuse töötaja õue jäänud laste turvalisuse õuealal.

4.15. Lapsed, lapsevanemad ja lasteaiatöötajad on kohustatud viivitamatult teavitama rühma töötajat, direktori asetäitjaid või direktorit laste ja lasteasutuse töötajate vaimset ja füüsilist turvalisust ohustavatest olukordadest.

4.16 Võõraste isikute omavoliline pääs lasteasutuse ruumidesse on takistatud